lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv lv sv fr en es lv lv lv lv lv lv lv lv lv lv es lv lv lv lv lv lv lv lv nl lv lt lv en nl gl lv lv lv lv lv lv lv lv de es lv nl en lv nl en lv nl en lv nl en eo lv lv lv mn pt eu lt lv lv fr lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
Pedagogi skolēnu brīvlaikā uzlabo digitālās prasmes – ZZ.lv
Vārda dienas svin: Amālija, Amēlija
andra.ozola@zz.lv - 15.03.2022 - 8:49
Zemgales reģiona Kompetenču attīstības centrs (ZRKAC) 14. martā jau vienpadsmito reizi rīkoja “E-prasmju dienu” Zemgales reģiona pedagogiem. Tā otro gadu norisinājās tiešsaistē, piedaloties ap 200 pedagogiem no Jelgavas un citām vietām Latvijā. “E-prasmju dienas” dalībnieki iedvesmojās no kolēģu pieredzes tehnoloģiju izmantošanā mācību procesā, apguva jaunas prasmes darbā ar dažādiem rīkiem un programmām, sākot no pirmsskolas līdz vidusskolai, informē ZRKAC.
Pasākuma atklāšanā Jelgavas valstspilsētas domes priekšsēdētājs Andris Rāviņš uzvēra digitālo prasmju nozīmi ikdienas darbā, kā arī to, ka skolēns var kļūt par prasmīgu tehnoloģiju lietotāju, ja viņam blakus ir prasmīgs pedagogs, kas tās izmanto un pielieto.
“E-prasmju dienas” pedagogiem mērķis ir dot iespēju pedagogiem mācīties no kolēģu pieredzes un apgūt ko jaunu, tādējādi paaugstinot digitālās prasmes.
Mūsu nākotne bez digitālajām prasmēm vairs nav iespējama, līdz ar to ir jādomā, kā tās izmantot savā labā. Par to, kā ar digitāliem rīkiem veicināt radošu mācību darbu, savās atziņās ar pedagogiem dalījās Elīna Miķelsone, Ideju un inovāciju institūta biedrības valdes priekšsēdētāja. Viņa norādīja, ka ar digitālajiem rīkiem ir iespējams atvieglot ne tikai mācību procesu,  bet nepadarot to sarežģītāku, palielināt radošumu, jo ar tiem var ne tikai trenēt un attīstīt prasmes, bet tikpat efektīvi izmantot, lai skolēniem ļautu pārslēgt uzmanību un drusku atpūtināt prātus. E.Miķelsone pedagogus iepazīstināja ar iesildīšanās aktivitāšu rīkiem, virtuālajām tāfelēm kopdarbu veikšanai, rīkiem, kas paredzēti mācību filmiņu izveidei, iesaistes, satura uzkrāšanas, pārvaldīšanas un dalīšanās, kā arī apbalvošanas rīkiem. Viņa arī vērsa uzmanību uz to, ka optimāla ir divu līdz trīs rīku izmantošana mācību procesā, lai tas nekļūtu pārāk apgrūtinoši.
Saturs turpināsies pēc reklāmas.
Edgars Čerkovskis, EKA Aprites ekonomikas un sociālās uzņēmējdarbības programmas direktors, digitālās ekonomikas eksperts pasākuma dalībniekus iepazīstināja ar globālajiem procesiem mākslīgā intelekta un virtuālās realitātes tehnoloģiju attīstībā. Teiciens par to, ka pārmaiņas nekad nebūs tik lēnas kā tagad, savu aktualitāti tikai nostiprina. Vairāk kā pirms desmit gadiem daudziem tik zināmā “Zoom” platforma šķita kaut kas tāls, sarežģīts un līdz galam neizprotams, taču šodien sapulces šajā tiešsaistes vietnē kļuvusi par ikdienišķu parādību.
Pasākuma otrajā daļā pedagogi 31 radošajā darbnīcā varēja “audzēt digitālos muskuļus”, lai gūtu jaunas iemaņas un trenētu esošās prasmes. Katrs dalībnieks varēja piedalīties trijās no tām. Radošajās darbnīcās pedagogi uzzināja to, kā veiksmīgi izmantot sociālos tīklus, lai veicinātu saziņu ar vecākiem, dažādu mācību jomu pedagogi iepazīstināja ar savu pieredzi tehnoloģiju izmantošanā ikdienas mācību procesa organizēšanā klātienē un attālināti mūzikas, dabaszinību, tehnoloģiju, valodu un citās stundās. Tāpat darbnīcās varēja praktiski apgūt iemaņas darbā ar kādu rīku vai programmu, piemēram, interaktīvo darba lapu veidošanas rīku “Wizer”, video veidošanas programmu “Cyberlink PowerDirector”, interaktīvu prezentāciju veidošanas rīku “Wooclap”, “Actionbound” rīku tiešsaistes spēļu veidošanai un citiem. Tāpat šajā “E-prasmju dienā” pedagogiem sniegta informācija par datorvadāmajām tehnoloģijām mācību priekšmetā “Dizains un tehnoloģijas”, 3D printēšanu un elektroauto veidošanu.
Foto: Zemgales reģiona Kompetenču attīstības centrs
Šonedēļ Zemgalē notiks militāro mācību “Namejs 2022” aktīvā fāze
Trešdien debesis no jauna apmāksies un mazliet līs
Jelgavā lapas nelielos daudzumos bez maksas var nodot dalīto atkritumu vākšanas laukumos
Mirušo Covid-19 pacientu skaits Latvijā pārsniedzis 6000
Jelgavā no 1.novembra un nākamā gada 1. maija pieaugs maksa par ūdeni un kanalizāciju
Izmaksās 152 290 eiro kompensācijās par vakcinācijas pret Covid-19 komplikācijām
Lai komentētu, jums jāpiesakās sistēmā.
Vai Latvijā ir nopērkami mazlietoti BMW, kas tiešām kalpos ilgi?
Sagatavojiet savu dārzu ziemai ar Kärcher instrumentiem
Daniils Bulajevs un Liepājas Simfoniskais orķestris
“Tautas gleznošanas studijai 65” dalībnieku radošo darbu albuma atklāšana
Sieviešu kora “Vizma” 50 gadu jubilejas koncerts
Kino. Vēsturisks spiegu trilleris “Suflieris” (2022)
Vai esat sagatavojis krājumus ziemai?
Jā, sagatavoju konservus ziemai
Nē, nopirkšu visu veikalā, kad būs nepieciešams
Jā, man ir pilns pagrabs ar kartupeļiem un dārzeņiem
Nē, man tas nav aktuāli
Lai par to domā citi
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.